Uch nafar shaxs bir fuqaroni urib-tepib, o‘tkir tig‘li jism bilan jarohat yetkazdi

Toshkent shahrining Yakkasaroy tumanida jinoyat yuz berdi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar qilmoqda.
Ma'lum bo‘lishicha, 2018 yil 1 oktabr kuni B.Yu., J.Sh. va K.T. Sh.Rustaveli ko‘chasi oldida o‘zaro janjal tufayli N.U.ning tanasini turli joylariga urib-tepib, biqiniga o‘tkir tig‘li jism bilan jarohat yetkazganlar.
Natijada N.U. kasalxonaga yotqizilgan. B.Yu. va K.T. ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.